హోటళ్ల నిర్మాణంలో రూ.2,500 కోట్ల పెట్టుబడులు
న్యూఢిల్లీ (ఏజెన్సీ)| PNR| Last Modified      సోమవారం,  4 ఫిబ్రవరి 2008 (17:42 IST)
కొత్త హోటళ్ళ నిర్మాణంలో పర్శ్వంత్ డెవలపర్స్ లిమిటెడ్ (పిడిఎల్) సంస్థ తమ అనుబంధ కంపెనీ పర్శ్వంత్ హోటల్స్ లిమిటెడ్‌తో కలసి 2500 కోట్ల రూపాయల మేరకు పెట్టుబడులు పెట్టనుంది. వచ్చే మూడు, ఐదేళ్ళలో దేశ వ్యాప్తంగా యాభై హోటళ్లను నిర్మించేందుకు ఆ సంస్థ సన్నాహాలు చేస్తోంది. ఇందుకోసం ఒక ప్రణాళికను రూపొందించి, రూ.2,500 కోట్లను వెచ్చించనున్నట్టు ఆసంస్థ సోమవారం విడుదల చేసిన పత్రికా ప్రకటనలో పేర్కొంది. ఇందుకోసం ఐటిసి లిమిటెడ్ సంస్థతో కలసి ఒక ఒప్పందాన్ని కుదుర్చుకున్నట్టు పేర్కొన్నారు.
దేశ వ్యాప్తంగా నిర్మించ తలపెట్టిన యాభై  హోటళ్లలో ఐదు నక్షత్రాల హోటల్స్, మరో ఇరవై ఫోర్ స్టార్ హోటల్స్, ఐదు త్రీ స్టార్ హోటల్స్‌ను నిర్మించనున్నట్టు పీహెచ్‌ఎల్ పేర్కొంది. ఐటీసీతో కుదిరిన ఒప్పందం మేరకు పీహెచ్‌ఎల్ హోటల్స్ నిర్మిస్తుందని, ఎఫ్‌పిహెచ్‌ఎల్ హోటల్స్ పర్యవేక్షణ నిర్వహించనుంది. ఈ హోటల్స్‌ను ఫార్చూన్ సెలక్ట్, ఫార్చూన్ పార్క్, ఫార్చూన్ ఇన్, ఫార్చూన్ ఫైయిత్ అనే బ్రాండెడ్ పేర్లతో హోటల్స్‌ను నడుపనున్నట్టు పేర్కొంది.
సంబంధిత వార్తలు